หุ้นยุโรปเปิดตลาดปรับตัวลง เหตุวิตกเฟดส่งสัญญาณขึ้นดอกเบี้ย
หุ้นยุโรปเปิดตลาดปรับตัวลง เหตุวิตกเฟดส่งสัญญาณขึ้นดอกเบี้ย
22 ก.ย. 2558

ตลาดหุ้นยุโรปเปิดตลาดวันนี้ปรับตัวลง เนื่องจากนักลงทุนกังวลเกี่ยวกับการแสดงความเห็นของประธานธนาคารกลางสหรัฐ (FED) สาขาต่างๆที่แตกต่างไปจากแถลงการณ์ภายหลังการประชุมคณะกรรมการนโยบายการเงินธนาคารกลางสหรัฐ (FOMC) รวมทั้งจับตาการบรรยายของนางเจเน็ต เยลเลน ประธานเฟดในสัปดาห์นี้ว่า จะมีการส่งสัญญาณเรื่องช่วงเวลาในการปรับขึ้นอัตราดอกเบี้ยหรือไม่
ดัชนี Stoxx Europe 600 ร่วงลง 0.2% ดัชนี CAC-40 ตลาดหุ้นฝรั่งเศสเปิดวันนี้ที่ 4,582.92 จุด ลดลง 2.58 จุด, -0.06% ดัชนี DAX ตลาดหุ้นเยอรมันเปิดวันนี้ที่ 9,974.41 จุด เพิ่มขึ้น 25.90 จุด, +0.26%
นายเดนนิส ล็อคฮาร์ท ประธานธนาคารกลางสหรัฐ (เฟด) สาขาแอตแลนตา กล่าวเมื่อวานนี้ว่า เขายังคงหวังว่าเฟดจะปรับขึ้นอัตราดอกเบี้ยในปีนี้ ทั้งนี้ นายล็อดฮาร์ทคาดการณ์ว่า แนวโน้มเศรษฐกิจที่แข็งแกร่งของสหรัฐจะทำให้เฟดปรับขึ้นอัตราดอกเบี้ยก่อนสิ้นปีนี้ 